പുടവസഞ്ചികൂപ്പണ് ഉദ്ഘാടനം കാട്ടൂര്: ഓണത്തിനോടനുബന്ധിച്ച് കാട്ടൂര് സര്വീസ് സഹകരണ ബാങ്കിന്റെ നീതി ടെക്സ്റ്റയില്സില് നിന്നും ആരംഭിക്കുന്ന പുടവസഞ്ചി എന്ന പദ്ധതിയുടെ ആദ്യ കൂപ്പണ് നല്കി പ്രശസ്ത ആല്ബം ആര്ട്ടിസ്റ്റ് ജാഫര് ഇല്ലത്ത് നിര്വഹിച്ചു. പേരിടാം സമ്മാനം നേടാം എന്ന പദ്ധതിയിലൂടെ പേര് നിര്ദേശിച്ച് വിജയിയായ കാട്ടൂര് ഗ്രാമപഞ്ചായത്ത് പ്രസിഡന്റ് ഷീജ പവിത്രന് ആദ്യ കൂപ്പണ് സ്വീകരിച്ചു. കോവിഡ് കാലഘട്ടത്തില് ഓണം പര്ച്ചേസിനായി നേരിട്ട് വരാന് കഴിയാത്ത ഇടപാടുകാര്ക്കു പുടവസഞ്ചി കൂപ്പണ് എടുക്കുക വഴി 2680 രൂപയുടെ വസ്ത്രങ്ങളും വിഭവങ്ങളും 1999 രൂപയ്ക്ക് പുടവസഞ്ചിയായി വീടുകളില് എത്തിച്ചു തരുമെന്ന് ബാങ്ക് പ്രസിഡന്റ് ജോമോന് വലിയവീട്ടില് അറിയിച്ചു. വൈസ് പ്രസിഡന്റ് ഇ.ബി. അബ്ദുള് സത്താര്, ഡയറക്ടര്മാരായ പ്രമീള അശോകന്, ജൂലിയസ് ആന്റണി, സെക്രട്ടറി ടി.വി. വിജയകുമാര് എന്നിവര് പങ്കെടുത്തു.വാക്സിന് കാലതാമസത്തില് പ്രതിഷേധംകോണത്തുകുന്ന്: വാക്സിന് കാലതാമസത്തില് പ്രതിഷേധിച്ച് വെള്ളാങ്കല്ലൂര് കോണ്ഗ്രസ് കമ്മിറ്റിയുടെ നേതൃത്വത്തില് പ്രാഥമികാരോഗ്യകേന്ദ്രത്തിനു മുന്നില് ധര്ണ നടത്തി. മഹിളാ കോണ്ഗ്രസ് മണ്ഡലം പ്രസിഡന്റ് മല്ലിക ആനന്ദന് ഉദ്ഘാടനം നിര്വഹിച്ചു. സക്കീര് കോല്പ്പറന്പില് അധ്യക്ഷത വഹിച്ചു.